ພວກປະທ້ວງ 15 ຄົນ ຖືກຍິງຕາຍ ໃນຊີເຣຍ
ພວກນັກເຄື່ອນໄຫວເວົ້າວ່າ ກຳລັງຮັກສາ ຄວາມສະຫງົບຊີເຣຍ ໄດ້ຍິງພວກປະທ້ວງຕາຍ ຢ່າງນ້ອຍ 15 ຄົນ
ກຳລັງຮັກສາຄວາມສະຫງົບຊີເຣຍ ໄດ້ຍິງສັງຫານຢ່າງນ້ອຍ 15 ຄົນ ຂະນະທີ່ພວກເຂົາເຈົ້າ ທຳການບຸກເຂົ້າໄປກວດຄົ້ນແລະຍິງປືນເຂົ້າໃສ່ພວກປະທ້ວງທີ່ພາກັນເດີນຂະບວນຢູ່ຕາມຖະ ໜົນຫົນທາງ ຫຼັງຈາກພິທີສວດມົນພາວະນາໃນມື້ວັນສຸກວານນີ້ ພວກນັກເຄື່ອນໄຫວຊີເຣຍກ່າວວ່າ ການສັງຫານສ່ວນໃຫຍ່ ໄດ້ມີຂຶ້ນໃນເຂດ Jabal al- Zawiya ທາງພາກຕາເວັນຕົກສຽງເໜືອຂອງປະເທດ ທີ່ແຂວງ Deraa ໃນພາກໃຕ້ແລະ ແຂວງ Hama ຢູ່ໃນເຂດພາກກາງ ກຸ່ມສັງເກດການສິດທິມະນຸດຂອງຊີເຣຍທີ່ມີສຳນັກງານຢູ່ກຸງລອນດອນກ່າວວ່າ ຢ່າງນ້ອຍ 2 ຄົນໃນຈຳນວນພວກເສຍຊີວິດແມ່ນຢູ່ທີ່ເມືອງ Homs ທີ່ຕັ້ງຢູ່ໃນເຂດພາກກາງຂອງປະເທດ ຄວາມຮຸນແຮງທີ່ວ່ານີ້ໄດ້ມີຂຶ້ນຫຼັງຈາກຮຽກຮ້ອງຂອງເລຂາທິການໃຫຍ່ອົງການສະຫະປະຊາ ຊາດທ່ານ Ban Ki-moon ທີ່ໃຫ້ນາໆຊາດຕອບໂຕ້ແບບມີການປະສານງານກັນຕໍ່ການປາບ ປາມພວກຄັດຄ້ານລັດຖະບານຢ່າງຮຸນແຮງຂອງຊີເຣຍ ຂະນະທີ່ການລຸກຮືຂຶ້ນພວມກ້າວເຂົ້າ ສູ່ເດືອນທີ 7 ໃນວັນພະຫັດຜ່ານມານີ້ ທ່ານ Ban ໄດ້ກ່າວຫາປະທານາທິບໍດີຊີເຣຍທ່ານ Bashar al- Assad ວ່າ ເພີ່ມທະວີຄວາມຮຸນແຮງແລະການກົດຂີ່ ແລະບໍ່ເອົາຫົວ ຊາຕໍ່ຄຳຮຽກຮ້ອງໃຫ້ ຢຸດເຊົາການກໍ່ຄວາມຮຸນແຮງທີ່ໄດ້ຮັບຄວາມອຸບປະຖຳຈາກລັດຖະບານ ຜູ້ນຳຂອງອົງການ ສະຫະປະຊາຊາດກ່າວວ່າ ມັນພໍແລ້ວ ສຳລັບການໃຫ້ຄຳໝັ້ນສັນຍາວ່າ ຈະມີການປະຕິຮູບ ຂອງທ່ານ Assad ທີ່ບໍ່ມີການປະຕິບັດຕາມນັ້ນ ໃນມື້ວານນີ້ ນາຍົກລັດຖະມົນຕີເທີກີທ່ານ Recep Tayyip Erdogan ໄດ້ເຂົ້າຮ່ວມສົມ ທົບໃນການປະນາມການກໍ່ຄວາມຮຸນແຮງ ຢູ່ໃນຊີເຣຍ ທ່ານ Erdogan ໄດ້ທຳນາຍເຖິງ ການພັງທະລາຍລົງຂອງລັດຖະບານທ່ານ Assad ໂດຍເວົ້າວ່າ ຍຸກສະໄໝໃນການກົດຂີ່ ຂອງຈອມຜະເດັດການໄດ້ຜ່ານກາຍໄປແລ້ວ